Camille Muffat

Camille Muffat (født 28. oktober 1989 i Nice i Frankrike, død 9. mars 2015 i Argentina) var en fransk svømmer. Hun ble olympisk mester på 400 meter fri under Sommer-OL 2012 i London.

Hun deltok i Sommer-OL 2008 i Beijing. I Kortbane-VM i 2010 i Dubai tok hun gull på 200 meter fri. I VM i svømming i 2011 i Shanghai tok hun to individuelle bronsemedaljer (200 og 400 meter fri).

Muffat deltok i fire øvelser i Sommer-OL 2012, 200 og 400 meter fri samt 4 × 100 m medley og 4 × 200 meter fri. 29. juli 2012 vant hun olympisk gull på 400 meter fri med tiden 4.01,45. 31. juli 2012 vant hun sølv på 200 meter fri.

På 4 × 200 meter fri vant hun bronse med det franske laget.

Hun ble i 2012 utnevnt til ridder av Æreslegionen.

Muffat døde i en helikopterulykke i 2015. Ulykken skjedde under innspilling av TV-programmet Dropped for den franske TV-kanalen TF1.  Ti mennesker omkom, inkludert de franske sportsutøverne Florence Arthaud og Alexis Vastine.

Referanser

Eksterne lenker 
 

Franske svømmere
Olympiske mestere for Frankrike
Olympiske sølvmedaljevinnere for Frankrike
Olympiske bronsemedaljevinnere for Frankrike
Verdensmestere i svømmesport for Frankrike
VM-bronsemedaljevinnere i svømmesport for Frankrike
Europamestere i svømmesport for Frankrike
EM-sølvmedaljevinnere i svømmesport for Frankrike
EM-bronsemedaljevinnere i svømmesport for Frankrike
Deltakere for Frankrike under Sommer-OL 2008
Svømmere under Sommer-OL 2008
Medaljevinnere under Sommer-OL 2012
Deltakere for Frankrike under Sommer-OL 2012
Svømmere under Sommer-OL 2012
Æreslegionen
Personer fra Nice
Omkomne i helikopterulykker
Olympiske medaljevinnere i svømming